open-index/open-wikipedia-markdown huggingface dataset:
Apoptygma Berzerk

**Apoptygma Berzerk** הוא הרכב מנורווגיה שהוקם על ידי גרוט וג'ון אריק מרטינסן בשנת 1989.

ההרכב זכה להצלחה מסחרית יחסית עם שירי סינתפופ רקידים, מוקם בטופ 10 בגרמניה וסקנדינביה ואף זכה בפרסים.
ההרכב, המכונה גם APB או Apop, הופיע באירופה, צפון אמריקה וישראל עם ההרכבים VNV Nation ,Beborn Beton ו-Icon of Coil.

לשם Apoptygma Berzerk אין משמעות מיוחדת - סטפן גרוט, סולן ההרכב וחברה המקורי, סיפר שבחר רנדומלית את השם מהמילון.

## חברי ההרכב
### חברים נוכחים
* סטפן גרוט - מקים ההרכב, האחראי לצליל ה-APB.
* גייר בראטלנד - קלידים.
* פרדריק ברארוד - תופים.
* אנג'ל סטנג'ל - גיטרה.
* אנדרס אודן - גיטרה (הצטרף להרכב שוב ב-2004 לאחר שעזב אותו לכמה שנים).

### חברים לשעבר
* ג'ון אריק מרטינסן - היה חבר בהרכב בשנים 1989–1990, כותב שותף באלבום "Harmonizer".
* פר אקסל לונדגרין - היה חבר בהרכב בשנים 1991–1994, קלידן בהופעות חיות, כותב שותף לשירים Wrack'em To Pieces ו-Electronic Warfare ובנוסף היה אחראי ליחסי הציבור של הלהקה בשנים אלו.

## דיסקוגרפיה
### אלבומים ואיפי

* The 2nd Manifesto [EP] (1992)
* Soli Deo Gloria (1993)
* (1996) 7
* Mourn [EP] (1997)
* The Apopcalyptic Manifesto (1998)
* Welcome to Earth (2000)
* Harmonizer (2002)
* (Remastered) 7 (2002)
* Soli Deo Gloria (Remastered) (2002)
* Singles Collection (2003)
* Unicorn [EP] (2004)
* You and Me Against the World (2005)
* Black EP (2006)
* Sonic Diary (2006)
* Rocket Science (2009)
*Exit Popularity Contest (2016)
*SDGXXV (2019)


### אלבומי הופעה חיה

* APBL98 (1999)
* APBL2000 (2001)
*Imagine There's No Lennon (APBL20009)


### סינגלים

* Ashes to Ashes 12" (1991)
* Bitch (1993)
* Deep Red (1994)
* Non Stop Violence (1995)
* Paranoia (1998)
* Eclipse (1999)
* Kathy's Song (2000)
* Kathy's Song 12" I. (2000)
* Kathy's Song 12" II. (2000)
* Until the End of the World I. (2002)
* Until the End of the World II. (2002)
* UTEOTW Vinyl (2002)
* Suffer in Silence (2002)
* Suffer in Silence Trance Remixes (2002)
* Suffer in Silence 12" (2002)
* In This Together (2005)
* Shine On (2006)
* Love to Blame (2006)
* Cambodia (2006)
* Apollo (2009)
* Green Queen (2010)
*Major Tom (2013)


### DVD ווידאו

* APBL2000 (2001)
* The Harmonizer DVD (2004)
*Imagine There's No Lennon (APBL20009) DVD (2009)


## קישורים חיצוניים

* 

* מטרופוליס רקורדס

קטגוריה:להקות סינת'-פופ
קטגוריה:להקות EBM
קטגוריה:להקות רוק גותי
קטגוריה:להקות שהוקמו בשנת 1989
שינויים בהרגלי הצריחה

"**שינויים בהרגלי הצריחה**" הוא אלבומה השני של להקת הרוק הישראלית "החברים של נטאשה". הוא יצא לאור בסוף שנת 1991 והופץ על ידי חברת התקליטים הד ארצי.

האלבום זכה להצלחה עצומה והגיעה למעמד של אלבום זהב (20,000 עותקים) תוך שבוע. ב-13 באפריל 1992, נערך אירוע במשרדי חברת התקליטים הד ארצי, לציון הצלחת האלבום. האלבום נמכר בלמעלה מ-110 אלף עותקים ובעקבות ההצלחה יצאה הלהקה לסיבוב הופעות ברחבי המדינה.

המפיק המוזיקלי של האלבום היה יוסי אלפנט, שנפטר זמן קצר לאחר סיום הקלטת האלבום, לפני יציאתו לאור. השיר הקצר "כמעט אופטימי" נכתב לזכרו.

## רשימת רצועות

#בדקה אחת שפויה (מיכה שטרית) (3:45)
#אל תתפשטי לי (ארקדי דוכין ומיכה שטרית /ארקדי דוכין) (4:41)
#אני אוהב אותך (מיכה שטרית/ארקדי דוכין ומיכה שטרית) (4:04)
#עוד נגיעה (ארקדי דוכין) (5:07)
#עשי לי את המוות (ארקדי דוכין) (3:46)
#שני סיפורי אהבה קטנים (ארקדי דוכין ומיכה שטרית) (2:51)
#סדר עולמי חדש (ארקדי דוכין, יוסי אלפנט ומיכה שטרית/ארקדי דוכין) (5:23)
#על קו הזינוק (מיכה שטרית) (3:59)
#איש בלי נצח (מיכה שטרית/ארקדי דוכין) (3:49)
#על הסף (ארקדי דוכין) (1:41)
#לא שבר. משבר (ארקדי דוכין) (2:48)
#כמעט אופטימי (ארקדי דוכין) (0:12)
#אם כבר לבד... (מיכה שטרית) (5:12)

## משתתפי האלבום
* ארקדי דוכין: שירה, פסנתר וקלידים, ניצוח
* מיכה שטרית: שירה, גיטרה אקוסטית
* מיקי הררי: גיטרה חשמלית, גיטרה אקוסטית
* שלמה אלמקיס (קוזו): גיטרה בס
* ז'אן פול זימבריס: תופים וכלי הקשה
* יוסי אלפנט: הפקה מוזיקלית, קולות

### נגני כלי קשת ומיתר
* כינור: מירצ'ין לב, נימלשטיין בוריס, קאופמן אריה, לובוטיסקי הרינה, גלפנד לב.
* ויולה: אקופיאן יוסף, ברוומן שי, בלנק רומן.
* צ'לו: טלל יורי, לוין רוברט.
* קונטרבס: ליטבין גנאדי.

## קישורים חיצוניים

*  אל תתפשטי לי, מתוך ערוץ המוזיקה של הטלוויזיה החינוכית הישראלית באתר YouTube
*  אני אוהב אותך, מתוך ערוץ המוזיקה של הטלוויזיה החינוכית הישראלית באתר YouTube
* **ביקורת** - 
* 

## הערות שוליים

קטגוריה:אלבומי החברים של נטאשה
קטגוריה:אלבומים בעברית
קטגוריה:אלבומים שהופקו על ידי יוסי אלפנט
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת הד ארצי
מיכאיל פוקין

**מיכאיל מיכאילביץ' פוקין** (ברוסית: Михаи́л Миха́йлович Фо́кин; 23 באפריל 1880, סנקט פטרבורג - 22 באוגוסט 1942, ניו יורק) היה רקדן, מנהל בלט וכוריאוגרף אמריקאי ממוצא רוסי.
## ביוגרפיה
פוקין למד בלט בבית הספר ליד תיאטרון מריאינסקי בסנקט פטרבורג והחל משנת 1898 היה סולן בלהקת הבלט הקיסרי. הוא יצר את בלט "הברבור הגווע" עבור רקדנית הבלט הידועה אנה פבלובה, שהייתה בת זוגו. פוקין הצטרף ככוריאוגרף ללהקת הבלטים הרוסיים של סרגיי דיאגילב שם יצר את הבלטים: "דפניס וכלואה" "הסילפידות" (סולנית: אנה פבלובה) ,"שחרזאדה", "ציפור האש", "פטרושקה",  רוח הורד, "תמר", "אגדת יוסף", "תרנגול הזהב", "מדיאה".

המשיך ליצור בלטים חדשים רבים אחרי מותו של דיאגילב.

לאחר מהפכת אוקטובר עזב את רוסיה ותוך זמן קצר, בשנת 1921 פוקין עבר לארצות הברית. הוא ביקר באירופה מספר פעמים עם הופעות. בין היתר עבד עם אידה רובינשטיין.

פוקין ניסה לעבוד בקולנוע אך ללא הצלחה יתרה.

עבור להקת הבלטים הרוסיים של מונטה קרלו בניהולו של רנה בלום יצר פוקין את "דון ז'ואן", עבור להקת הבלטים הרוסיים של מונטה קרלו בניהול קולונל דה בזיל העמיד שוב את יצירתו "תרנגול הזהב".

בסוף ימיו פוקין יצר לתיאטרון הבלט האמריקאי את "כחול הזקן" ו"החייל הרוסי".

## קישורים חיצוניים

* 
* 

קטגוריה:כוריאוגרפים רוסים
קטגוריה:רקדני בלט אמריקאים
קטגוריה:מנהלי בלט
קטגוריה:מהגרים מרוסיה לארצות הברית
קטגוריה:אמריקאים שנולדו ב-1880
קטגוריה:אמריקאים שנפטרו ב-1942
בייבי באש

**בייבי באש** (אנגלית: Baby Bash; בעבר **בייבי ביש**; נולד בשם רוני ריי בראיינט ב-18 באוקטובר 1975) הוא זמר ראפ אמריקאי.

## חייו
בייבי באש נולד בעיר ואלחו, קליפורניה, ארצות הברית וגדל עם הצד הלטיני של משפחתו. אמו המקסיקנית ואביו האנגלו-אמריקאי נאסרו כשהיה צעיר, מה שמנע ממנו להחזיק בקשר טוב איתם. באש גדל והתפתח אצל דודיו וסבתו, שם נחשף לסגנונות מוזיקה שונים. עבד עם מק דרה, ראפר שהיה פעיל משנת 1989 ועד מותו ב-2004.

הקריירה המוזיקלית של בייבי באש קיבלה תאוצה כאשר עבר ליוסטון, טקסס, שם פגש את הראפר סאות' פארק מכסיקן. לאחר מכן החליט להישאר באזור ולהתמקם בו. בעקבות היותו זמר סולו מצליח, שותף גם כחבר בלהקות ראפ כגון פוטנה דיוס, לטינו ולווט ו-N2DEEP. אלבום הבכורה של באש נקרא *Savage Dreams* והשתחרר בשנת 2001 בצורה לא פומבית. אלבומו ושיריו תפסו את תשומת לבם של חברת ההקלטות הבינלאומית Universal Records, אשר החתימה אותו בסוף 2001. בשנת 2003, בייבי באש הוציא לאור את אלבומו הראשון הרשמי *The Smokin' Nephew* ואת *Super Saucy* ב-2005. לאחרונה שותף בסינגל הראשון לצדה של פאולה דיאנדס "Doin' Too Much" מאלבום הבכורה שלה *פאולה דיאנדס*.

באוקטובר 2007 יצא אלבומו "Cyclone" שנקרא תחילה "Ronnie Ray All Day".

## דיסקוגרפיה
**בתור בייבי ביש:**
*2001: *Savage Dreams*
*2002: *On Tha Cool*
*2003: *The Ultimate Cartel*

**בתור בייבי באש:**
*2003: *The Smokin' Nephew*
*2006: *Super Saucy*

## קישורים חיצוניים

* 

קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1975
בית אוסבורן

[שמאל|ממוזער|250px|בית אוסבורן, בשנת [2002]]
[שמאל|ממוזער|250px|בית אוסבורן בשנת [1910]]
[שמאל|ממוזער|250px|בית אוסבורן, ב[המאה ה-19|מאה ה-19]]
**בית אוסבורן** (באנגלית: **Osborne House**) שימש בעבר כבית מגורים מלכותי של בית המלוכה הבריטי. המבנה ממוקם באי וייט שנמצא סמוך לאנגליה.

## היסטוריה
בית אוסבורן נבנה בין השנים 1845 עד 1851 עבור המלכה ויקטוריה ובעלה הנסיך אלברט. מתכנן המבנה היה האדריכל הלונדוני תומאס קיוביט אולם הנסיך אלברט תכנן חלק מהמבנה בעצמו. מבנה חווה שהיה באתר קודם לכן נהרס לצורך בניית בית אוסבורן.

המבנה נבנה בסגנון הרנסאנס האיטלקי. המבנה כולל שני מגדלי פעמונים ("קמפניליה") האופייניים למבני כנסייה שנבנו בסגנון זה.

המבנה כולל מספר אגפים: אגף רבוע, שכונה "הפביליון" (**The Pavilion** - הביתן) הכיל את חדרי המגורים של משפחת המלוכה; אגף מרכזי שהכיל את חדרי קבלת הקהל וחדרי הסעודות - אגף זה נוסף בשלב השני של הבנייה, ו"אגף דורבר" (**Durbar Wing**) - שנבנה בין השנים 1890–1891. אגף דורבר נבנה בסגנון הודי על ידי בעלי מלאכה שהובאו מהודו במיוחד למטרה זו. אגף זה כולל את אולם הנשפים. קומתו השנייה של אגף דורבר כולל את מגוריה של הנסיכה ביאטריס.

הבית היה בית המגורים האהוב על המלכה ויקטוריה אשר נהגה לנפוש באתר בחודשי הקיץ עם משפחתה וילדיה. המלכה הורתה על בניית בקתה שווייצרית בגני הארמון בגודל מיניאטורי עבור ילדיה אשר נהגו לשחק במבנה הקטן.

לאחר מותו של אלברט בשנת 1861 המשיכה ויקטוריה לנפוש במבנה, נהגה להתגורר בו בחג המולד מדי שנה, ואף נפטרה במבנה בשנת 1901. לאחר מותה הוריש בנה, המלך אדוארד, את המבנה לאומה הבריטית (למעט חדריה של ביאטריס, נסיכת הממלכה המאוחדת). 

המבנה היה מבנה אהוב אף על הקייזר הגרמני וילהלם השני (נכדה של המלכה ויקטוריה) ואף על אדולף היטלר אשר שאף להפוך את המבנה לביתו לאחר כיבוש בריטניה והורה שלא להפציץ את המבנה.

## מכללה ימית
בשנת 1903 הפך חלק מהמבנה למכללת אימונים של הצי המלכותי. המכללה נקראה "המכללה הימית המלכותית, אוסבורן" (**Royal Naval College, Osborne**). המכללה נסגרה בשנת 1921. במכללה למדו נכדיה של המלכה ויקטוריה, לימים המלכים אדוארד השמיני וג'ורג' השישי. לאחר סגירת המכללה הפך המבנה למוזיאון. חדרי משפחת המלוכה נפתחו לקהל הרחב בשנת 1954, וחדרי הילדים נפתחו לציבור בשנת 1989. כיום המבנה מנוהל על ידי קרן אינגליש הריטג'.

## קישורים חיצוניים

* 
*מידע על גן הארמון

אוסבורן, בית
קטגוריה:האי וייט (תעלת למאנש)
מרואן הראשון

**מרואן בן אל-חכם** (בערבית:** مروان بن الحكم**, מוכר גם בשם **מרואן הראשון**; 28 במרץ 623 - 7 במאי 685) היה הח'ליף הרביעי לבית אומיה, עלה לשלטון לאחר מותו של מועאויה השני. אף על פי שמרואן כיהן רק מספר חודשים בין 684 ועד מותו ב-685, תקופת שלטונו היא בעלת משמעות רבה כיוון שעלייתו של מרואן מבשרת את ראשיתו של המאבק ההרסני בין שבטי קייס וימן, מאבק שעתיד להיות סיבת מפתח לחיסול שלטון בית אומיה פחות משישים שנה מאוחר יותר. בנוסף מסמלת עלייתו לגדולה של מרואן את עליית ענף בני חכם במשפחת אומיה והחלפת בני אבו סופיאן (גם סופיאן וגם חכים הם נכדים לאומית, אשר על שמו קרוי בית אומיה).

בניגוד לח'ליף הקודם מועאויה השני, מרואן היה מדינאי מנוסה מאוד בתחום המדיני, עוד בתקופת שלטונו של הח'ליף עות'מאן היה מרואן יד ימינו ומושל העיר אל-מדינה. מרואן הודח על ידי הח'ליף הבא עלי בן אבי טאלב ומונה מחדש למושל מדינה על ידי קרוב משפחתו, הח'ליף מועאויה הראשון. מרד בהנהגתו של עבדאללה אבן א-זובייר שפרץ בערים הקדושות מכה ומדינה אילץ את מרואן לברוח לבני משפחתו המרוחקים - הח'ליפים לבית אומיה היושבים בדמשק.

## דרכו של מרואן לשלטון
מרואן עזב את מדינה בעקבות מרד עבדאללה אבן א-זובייר ועבר לדמשק, בירת המדינה האומיית כאשר הוא אדם בא בימים. כאשר הגיע מרואן לדמשק מצא שם את שלטון בני אומיה שרוי באנדרלמוסיה, הח'ליף מועואיה השני, מנהיג חלש וצעיר נפטר ללא יורש, אחיו של מועויה השני, בניו של הח'ליף יזיד הראשון היו צעירים מדי מכדי ליטול את השלטון לידיהם וכל אותה העת מרד אבן אל זובייר התפשט ברחבי חג'אז ואף גלש לעיראק ומצרים ואיים על דמשק. 

אבן בחדל, ראש שבט כלב ועבדאללה אבן זיאד (מושל עיראק לשעבר שהיה אחראי שנים אחדות קודם לכן להריגתו של חוסיין אבן עלי בכרבלא) שאפו להותיר את בני אומיה בשלטון. בכינוס מועצת השורא של ראשי השבטים הסורים שנערך בג'אביה הוחלט למנות את מרואן לח'ליף, תמכו במינוי נציגי השבטים הימנים בעוד השבטים הקיס החרימו את המועצה.

מושל דמשק, אל-צחאכ אבן קיס אל-פהרי שהיה ממנהיגי שבטי הקיס, התנגד למינוי מרואן והכיר בח'ליפותו של המורד אבן אל זובייר. ביולי 684 התעמתו שני המחנות, למרות נחיתותם המספרית ניצחו כוחות הימנים את כוחות הקיס והרגו את מנהיגם אל-צחאכ. בעקבות הקרב מרואן הפך לח'ליף ופליטי הכוחות קיסיים נערכו מחדש בקרקיסיא שעל גדות הפרת בהנהגתו של זופר אבן חארת' משבט כילב.

## תקופת ח'ליפותו של מרואן
עם עלייתו לשלטון מינה מרואן את בנו מוחמד למפקד הצבא בחזית הפרת שם מצאו שבטי הקיס מקלט. עבדאללה אבן זאיד מונה למפקד הצבא בחזית דרום עיראק ומרואן עצמו בלווית בנו עבד אל-עזיז ואבו בחדל יצאו לכבוש מחדש את מצרים משלטון נציגיו של אבן זובייר. למרות שמרואן לא הצליח לדכא את מרד אבן אל זובייר השושלת האומיית שבה לאיתנה. מרואן שקד על הכשרת בניו לתפקידים פיקודיים כדי שלא ייווצר מצב של ואקום שלטוני בעקבות שליט חסר יכולת כמו מועואיה השני. מראשית ימיו כח'ליף מינה מרואן את בנו הבכור עבד אל-מלכ ליורש, בזכות הבהירות בירושה לא הייתה לעבד אל-מליכ בעיה לעלות לשלטון עם מות אביו בשיבה טובה באפריל 685.

אחד מצאצאיו, עדי אבן מסאפר היה דרוויש סופי ומייסד הדת היזידית.

## הנצחתו
מסגד על שם מרואן נחנך בשנת 1996 באורוות שלמה.

## קישורים חיצוניים
* 

קטגוריה:בית אומיה
קטגוריה:סוריה: היסטוריה
קטגוריה:ילידי 623
קטגוריה:נפטרים ב-685
לאוניד מאסין

**לאוניד מאסין** (בצרפתית: **Léonide Massine**; ברוסית: **Леонид Фёдорович Мясин**, לאוניד פיודורוביץ' מיאסין; 9 באוגוסט 1896, מוסקבה – 15 במרץ 1979, בורקן, ווסטפליה) היה רקדן וכוריאוגרף רוסי שפעל בארצות הברית ובעיקר בצרפת.

## ביוגרפיה
מאסין נולד כלאוניד מיאסין במשפחה של מוזיקאים. אביו, פיודור אפאנסייביץ' מיאסין ניגן בקרן יער בתזמורת התיאטרון מאלי, ואמו, יבגניה ניקולאייבנה, הייתה שרה במקהלת התיאטרון בולשוי. כילד, גילה לאוניד כישרונות אמנותיים רב-גוניים והתקבל כבר בגיל 8 (בשנת 1903) במחלקת הבלט של בית הספר לתיאטרון במוסקבה. היה בהתחלה תלמידה של נ. דומשובה ובתקופת סיום הלימודים תלמידו של א. גורסקי. בעת לימודיו הופיע הרבה על במת הבולשוי, לרבות בתפקידו הראשון כצ'רנומור באופרה "רוסלאן ולודמילה" מאת גלינקה. השתתף באותו זמן גם כשחקן בהצגות של התיאטרון מאלי, למד ציור בבית הספר של א. בוליפאקוב ואף נגינה בכינור.
בשנת 1912 בתום הלימודים הצטרף ללהקת הבלט של הבולשוי, אך עדיין התלבט באשר לבחירת המקצוע. התקבל גם כשחקן מתלמד מדרגה בתיאטרון מאלי. זכה בהצלחה רבה בתפקידים של תיכוניסטים במחזות על יד שחקנים מפורסמים כמו יוז'ין, לשקובסקאיה, רושצ'ינה - איבארובה.

פרשת דרכים בקריירה שלו הייתה פגישתו עם מפיק הבלט סרגיי דיאגילב בסוף שנת 1913, כשהמפיק הגדול ראה אותו רוקד באגם הברבורים. בדיוק באותו זמן דיאגילב חיפש סולן ראשי חדש במקום ואצלב ניז'ינסקי שאיתו הסתכסך. 

עזב את רוסיה בינואר 1914 והצטרף לבלט רוס של דיאגילב. כאן השתלם אצל אנריקו צ'יקטי ורקד בתפקיד הבכורה שלו - שומר הלילה בפטרושקה מאת סטרווינסקי לפי כוריאוגרפיה של פוקין. לאחר מכן הופיע בתפקיד הראשי בבכורת בבלט של ריכרד שטראוס, לפי הכוריאוגרפיה של אותו פוקין, "אגדת יוסף" וקטף הצלחה רבה.

ב-1948 הופיע בסרט נעליים אדומות לצידה של מוירה שירר.

יצר את הבלטים: "חנות הפנטסיות", "הכובע משולש הפינות" (את התלבושות והתפאורה יצר פיקאסו, את המוזיקה יצר מנואל דה פאיה), "המצעד" (עם תפאורה קוביסטית ותלבושות מאת פיקאסו, מוזיקה מאת אריק סאטי ועיצוב ספרותי של ז'אן קוקטו), "פולצ'ינלה" (עיצוב תלבושות ותפאורה של פיקאסו).

לאחר מותו של דיאגילב היה מעורב בלהקת הבלטים הרוסיים של מונטה קארלו.

## מקורות
*ב. שלוחאייב - האנציקלופדיה של הדיאספורה הרוסית - 1997

## קישורים חיצוניים

* 
* 

קטגוריה:רקדנים רוסים
קטגוריה:כוריאוגרפים רוסים
קטגוריה:רוסים שנולדו ב-1896
קטגוריה:רוסים שנפטרו ב-1979
מפלגה לאומית ערבית

**מפלגה לאומית ערבית** (בערבית: **الحزب القومي العربي**) הייתה סיעה ערבית-ישראלית בכנסת ה-15. את הסיעה הקימו הח"כים מוחמד כנעאן ותאופיק ח'טיב לקראת סוף כהונת הכנסת ה-15, לאחר שפרשו מסיעת רע"מ (רשימה ערבית מאוחדת).

בבחירות 2003 המפלגה עדיין הייתה חלק מרע"מ ונציגה חבר הכנסת מוחמד כנעאן שובץ במקום ה-4 ברשימת רע"מ לכנסת ה-16, אך רשימת רע"מ זכתה אך ורק ב-2 מנדטים בכנסת ה-16. חבר הכנסת תאופיק ח'טיב עבר למרצ לאחר מגעים איתם ועם מפלגת עם אחד.

ח"כ לשעבר מוחמד כנעאן רצה לרוץ במשותף עם חד"ש לכנסת ה-17, אך זו החליטה לדחותו ולכן הוא התמודדו ברשימה עצמאית - **המפלגה הלאומית הערבית**, תחת האותיות **קפ**. ימים אחדים לפני הבחירות החליטה המפלגה להסיר את מועמדותה ולתמוך בבל"ד. עם זאת, הפתק של המפלגה הופיע בקלפיות, ואף נרשמו לזכותה 738 קולות.

המפלגה התמודדה בפוריידיס תחת השם "המפלגה הלאומית הערבית" בבחירות לרשויות המקומיות בשנת 2003 וגם בשנת 2008, שם היא זכתה למנדט אחד. לקראת הבחירות לכנסת העשרים התאחדה המפלגה עם מד"ע לריצה משותפת ברשימה הערבית, כשראשה מוחמד כנעאן מוצב במקום השני ברשימה.

## קישורים חיצוניים
*  
* 

קטגוריה:ישראל: מפלגות
קטגוריה:מפלגות ערביות בישראל
קטגוריה:מפלגות שהוקמו ב-2001
סרז' ליפר

**סרז' ליפר** נולד באוקראינה בשם סרגיי ליפר, אך נודע בעיקר בשמו הצרפתי "סרז' ליפר" (**Serge Lifar**; 2 באפריל 1905, האימפריה הרוסית - 15 בדצמבר 1986, לוזאן) היה רקדן, מנהל בלט וכוריאוגרף צרפתי ממוצא רוסי ואוקראיני.

ליפר נולד בקייב במשפחה בעלת שורשים קוזקים. ולמד בלט בבית הספר המקומי. בשנת 1923 עזב את ברית המועצות בעקבות מורתו ברוניסלבה ניז'ינסקה ועבר לצרפת. היה סולן וכוריאוגרף בלהקת הבלט רוס של סרגיי דיאגילב. רקד בתפקיד הראשי בבלט "הבן האובד" של ז'ורז' בלנשין.

היה רקדן ראשי ומנהל חזרות באופרה של פריז במשך כ-30 שנים. יצר את יצירות הבלט "רומיאו ויוליה", "הכושי מוונציה", וגרסה מאוחרת משלו ל"דפניס וכלואה" (עיצוב תפאורה: מארק שאגאל).

במהלך הכיבוש הנאצי של צרפת שיתף פעולה עם הנאצים. לאחר המלחמה נשפט ובעקבות כך פוטר מהאופרה של פריז . 

## קישורים חיצוניים

* 
* 
* 

## הערות שוליים

קטגוריה:כוריאוגרפים צרפתים
קטגוריה:רקדנים רוסים
קטגוריה:רקדנים צרפתים
קטגוריה:רקדני בלט צרפתים
קטגוריה:מנהלי בלט
קטגוריה:מהגרים מברית המועצות לצרפת
קטגוריה:מעוטרי אות לגיון הכבוד
קטגוריה:מעוטרי מסדר האמנויות והספרות
קטגוריה:אוקראינים משתפי פעולה עם הנאצים
קטגוריה:צרפתים משתפי פעולה עם הנאצים
קטגוריה:צרפתים שנולדו ב-1904
קטגוריה:צרפתים שנפטרו ב-1986
אוכלי תפוחי האדמה

**אוכלי תפוחי האדמה** (בהולנדית: **De Aardappeleters**, בעברית ידוע גם כ**אוכלי הבולבוסים**) הוא ציור של הצייר ההולנדי וינסנט ואן גוך. ואן גוך צייר את הציור באפריל 1885 בנינן (Nuenen) שבהולנד. הציור שמור כיום במוזיאון ואן גוך באמסטרדם.

כשצייר ואן גוך את הציור, הוא ניסה ליצור יצירה מרשימה. במרץ ובתחילת אפריל 1885 הוא יצר גרסאות ראשוניות לציור והתכתב עם אחיו, שלא התרשם מעבודותיו באותו זמן או מסקיצות הציור שווינסנט שלח לו. הוא עבד על הציור מ-13 באפריל עד תחילת מאי, אז היה רוב הציור מוכן, למעט שינויים קטנים שעשה בו באותה שנה.

ואן גוך אמר שהוא רצה לתאר איכרים כפי שהיו באמת:

לדבריו, הוא בחר בכוונה בדמויות גסות ושאינן יפות מראה, תוך מחשבה כי בחירתן תהיה טבעית לעבודתו זו בגלל חזותן הלא-מפונקת. המנורה היא מקור האור היחיד בתמונה, ומייצרת קומפוזיציה פירמידלית.

ביצירה זו, כברוב יצירותיו של ואן גוך מאותה תקופה, משתקפת השפעתו החזקה של ז'אן-פרנסואה מילה, אך גם התחושה הדתית העמוקה שפיעמה בוואן גוך. הקומפוזיציה הקלאוסטרופובית של היצירה משקפת גם את תחושת היעדר התקווה שקיננה במושאי הציור ובתוכו של ואן גוך.
## גרסאות

קובץ:The Potato Eaters - Vincent van Gogh - .jpg|אוכלי תפוחי האדמה, אפריל 1885צבעי שמן על בדגובה 33.5 ס"מ, רוחב 44.4 ס"ממוזיאון ון גוך, אמסטרדם
קובץ:The Potato Eaters - Lithography by Vincent van Gogh.jpg|אוכלי תפוחי האדמה, 16 באפריל 1885הדפס אבןגובה 26.7 ס"מ, רוחב 32 ס"מרייקסמוזיאום, אמסטרדם


## קישורים חיצוניים

*אודות הציור
*על סרטו של בלה טאר, "הסוס מטורינו", המצטט את הציור

קטגוריה:ערכים שבהם תבנית בריטניקה אינה מתאימה
קטגוריה:ציורים
קטגוריה:וינסנט ואן גוך: ציורים
קטגוריה:ציור פוסט-אימפרסיוניסטי
קטגוריה:אוספי מוזיאון ואן גוך
הזומביס

**הזומביס** (אנגלית: **The Zombies**) היא להקת רוק בריטית מהעיר סנט אולבנס באנגליה, הפעילה מאז תחילת שנות ה-60 של המאה ה-20. בשנת 2019 נכללה הלהקה בהיכל התהילה של הרוק אנד רול.

## היסטוריה
הלהקה הוקמה בשנת 1960 וחבריה היו הסולן קולין בלנסטון, נגן הקלידים רוד ארג'נט, נגן הבס כריס וייט, הגיטריסט פול אטקינסון והמתופף יו גרנדי. בשנת 1964 חתמה הלהקה על חוזה הקלטה בחברת Decca. ל**זומביס** היה צליל ייחודי ואת הלהיטים שלה חיברו בנפרד ארג'נט או וייט. הלהיט הראשון, "She’s Not There", הצליח במצעדים הבריטי והאמריקאי. הם לא הצליחו לשחזר את ההצלחה ולהיכנס למצעדים עם הסינגלים הבאים. דווקא הצד השני של סינגל שהוציאו ב-1965, "I Love You", הגיע לעשרים הגדולים במצעד האמריקאי בביצוע להקת People. ב-1966 הופיעו חברי הלהקה בסרט "Bunny Lake is missing", בכיכובו של לורנס אוליבייה, ואף הקליטו שניים משירי פסקול הסרט שיצאו על סינגל, אך לא נכנסו למצעד.

בשנת 1967 בוטל חוזה ההקלטה של הלהקה, והיא חתמה על חוזה עם חברת CBS. הזומביס הקליטו אלבום בשם Odessey and Oracle שמתוכו הופיעו שני סינגלים שנכשלו. חברי הלהקה התייאשו והלהקה התפרקה. מספר חודשים לאחר מכן, החליטה חברת CBS להוציא את האלבום, בעיקר בגלל עבודת השכנוע של הזמר והנגן אל קופר. סינגל מתוך האלבום "Time of the Season" הפך ללהיט ענק בארצות הברית ומכר למעלה ממיליון עותקים.

עם השנים זכה האלבום לביקורות חיוביות, והוא מדורג במקום ה-100 ברשימת 500 האלבומים הגדולים היוקרתית של מגזין הרולינג סטון. מאז הוקלטו לכמה משיריו מספר גרסאות כיסוי, כולל של הפו פייטרז.

ניסיונות לשכנע את הלהקה להתאחד מחדש נכשלו. רוד ארג'נט הקים את להקת ארג'נט, קולין בלנסטון הקליט ללא הצלחה כסולן וכריס וייט הפך למפיק. ואולם, במשך הזמן התאחדה הלהקה בהרכבה המקורי, בין השאר להופעות לציון 40 שנה ל־Odessey and Oracle, והם מופיעים כיום בהרכב שכולל את רוד ארג'נט הקלידן וקולין בלנסטון הסולן. בין השאר הופיעה הלהקה בישראל ב-2011.

## להיטי הלהקה

*She’s not there / You make me feel good #12UK #2US 09/64
*Leave me be / Woman 10/64
*Tell her no / What more can I do #42UK #6US 02/65
*She’s coming home / I must move #58US 04/65
*I want you back again / I remember when I loved her #95US 07/65
*Whenever you ready / I love you 03/65
*Is this the dream / Don’t go away 11/65
*Remember you / Just out of reach 01/66
*Indication / How were we before 06/66
*Gotta get a hold of myself / The way I feel inside 09/66
*Goin’ out of my head / She does everything for me 03/67
*I love you / The way I feel inside 06/67
*Friends of mine / Beechwood Park 09/67
*Care of cell 44 / Maybe after he’s gone 11/67
*Bucher’s tale (Western front 1914) / This will be our year 06/68
*Time of the season / I’ll call you mine #3US 02/69
*Imagine the swan /Conversation off Floral street 05/69
*If it don’t work out / Don’t cry for me 07/69
*hung up on a dream
*brief candles


## אלבומי הלהקה

*The Zombies - Begin here #39US 04/65
*Bunny Lake is missing (soundtrack) 01/66
*Odessey and oracle #95US 04/69


## ראו גם
*הפלישה הבריטית

## קישורים חיצוניים

* 

* הזומביס בישראל - תיעוד ההופעה

קטגוריה:אמני קולומביה רקורדס
קטגוריה:להקות רוק בריטיות
קטגוריה:אמני דקה רקורדס
קטגוריה:להקות שהוקמו בשנת 1961
תוכנית

**תוכנית** היא אוסף מסודר של פרטים המשמשים להגשמתה של מטרה מסוימת. להלן רשימה של סוגים נפוצים של תוכניות.
When Your Heart Stops Beating

**When Your Heart Stops Beating** הוא אלבום הבכורה של להקת +44, אשר יצא ב-14 בנובמבר 2006. האלבום יצא בצבע כחול, אך בנוסף יש לו שני צבעים אלטרנטיביים: ורוד וירוק.
האלבום מכר 7,753 עותקים בבריטניה, ו-73,000 עותקים ברחבי העולם, בשבוע הראשון ליציאתו.

ב-19 באוקטובר 2006, האלבום הגיע למקום ה-22 במצעד האלבומים "ARIA". בארצות הברית, האלבום הגיע למקום ה-10 במצעד בילבורד 200 עם 60,000 עותקים בשבוע הראשון ליציאתו.

## רשימת שירים

## שירים והיסטוריה
* "Lycanthrope" הוא השיר השני שהלהקה הוציאה לאור. הוא היה ניתן להורדה מהאתר הרשמי שלהם ב-1 בספטמבר 2006.
* ב-28 באוקטובר 2006 האלבום המלא הודלף לאינטרנט.
* ב-31 באוקטובר 2006 הגרסה האקוסטית של השיר "Baby, Come On" יצאה לאור בiTunes.
* ב-31 באוקטובר 2006 הגרסה האקוסטית של השיר "155" יצאה לאור בYahoo!Music

## קבלת האלבום
הביקורות לאלבום היו מעורבות. מוזיקאי רוק ופאנק אהבו את האלבום ונתנו לו ציון גבוה, אך המגזינים "AP" והרולינג סטון התרשמו ממנו פחות ונתנו לו ציון נמוך.

## משתתפי האלבום
* מארק הופוס – גיטרת בס, קולות ראשיים
* קריג פאירבאוג – גיטרה, קולות רקע
* שיין גאלאגר - גיטרה
* טראוויס בארקר – תופים

## חברים לשעבר
* קרול הלר – קולות וגיטרה
## קישורים חיצוניים

קטגוריה:אלבומי פופ-פאנק
קטגוריה:אלבומי רוק אלטרנטיבי
דיליין

**דיליין** (**Delain**) היא להקה בסגנונות מטאל סימפוני ומטאל גותי שמקורה בהולנד. הלהקה הוקמה על ידי נגן הקלידים מרטין ווסטהוט.

## ביוגרפיה
הלהקה הוקמה עקב מחלת מחלת הנשיקה אשר תקפה את מרטין ווסטהוט בשנת 2001, אשר נאלץ לפרוש בגללה מחלתו מלהקתו הקודמת, (Within Temptation).

בעת המוקדמת להקמת הלהקה אסף מרטין ווסטהוט מוזיקאים מוכשרים מז'אנר המטאל
כגון מארקו היטאלה (Nightwish), יאן יארולנד, וליב קריסטין (ווקאלי),
שילוב זה של מוזיקאים מובילים בתחום יצר תערובת מוזיקלית מיוחדת .

החל משנת 2002 החלה הלהקה להיות פעילה (ולשחרר גרסאות דמו), ובמהלך שנת 2005 חבריה החלו להקליט את אלבומם הראשון.
בין חברי הלהקה נמנים מרטין ווסטהוט (קלידים), שרלוט ווסלס (זמרה), רולנד לנדהו-ריי וואן לנט (גיטרות),
בוב וואן דר-לו (גיטרה בס), וסנדר זוהר (תופים).

שמאל|ממוזער|250px|שרלוט ווסלס
ממוזער|250px|הלהקה בהופעה, 2007
להבדיל משאר חברי-הלהקה שהם יוצאי ומושאלי להקות אחרות בז'אנר המטאל חברת הלהקה שרלוטה ווסלס הייתה זמרת אלמונית לפני חברותה בלהקה, תרומתה ללהקה מתבטאת בקולה הווקאלי-סופראני אשר מדגיש את הניגוד (לעיתים) בין מקצב המטאל הקצבי-אגרסיבי לבין קולה העדין שמזכיר זמרות אופרה בעלות יכולת טכנית לשיר בטונים גבוהים.

בהפקת אלבומם הראשון Lucidity הם הזמינו להשתתפות בהקלטות מספר אמנים ידועי שם.

ב-15 בפברואר 2021, קלידן הלהקה פרסם בדף הפייסבוק שלו על פירוק הלהקה.

## דיסקוגרפיה
Lucidity, אלבומה הראשון של הלהקה, יצא לאור ב-4 בספטמבר 2006. שני הסינגלים הראשונים ששוחרו (אשר יצאו כווידאו-קליפ) היו Frozen ו-See Me in Shadow.

### אלבומים
* Lucidity
* April Rain
* We Are The Others
*Interlude
*The Human Contradiction
*Moonbathers
*Apocalypse & Chill

**EPs**
* Lunar Prelude
* Hunter's Moon

### אלבומי הופעה
* A Decade of Delain: Live at Paradiso

### סינגלים
* Frozen
* See Me in Shadow
* The Gathering
* April Rain
* Stay Forever
* Smalltown Boy
* Get The Devil Out Of Me
*We Are The Others
*Are You Done With Me
*Your Body Is a Battleground
*Stardust
*Sing to Me
*Suckerpunch
*Masters of Destiny
*Burning Bridges
*One Second
*Ghost House Heart

### דמו
* Amenity

## קישורים חיצוניים
https://m.facebook.com/story.php?story_fbid=259419448888990&id=100044628090316 הודעה על פירוק הלהקה בפייסבוק

## הערות שוליים

קטגוריה:להקות מטאל גותי
קטגוריה:להקות הולנדיות
קטגוריה:להקות מטאל סימפוני
קטגוריה:להקות שהוקמו בשנת 2002
קטגוריה:להקות שהתפרקו בשנת 2021
המרכזים לבקרת מחלות ומניעתן

ממוזער|המרכז הלאומי למחלות זיהומיות באטלנטה
**המרכזים לבקרת מחלות ומניעתן** (באנגלית: **Centers for Disease Control and Prevention**, בראשי תיבות: **CDC**) הם סוכנות של מחלקת הבריאות ושירותי האנוש של ארצות הברית שתפקידה שמירה על בריאות הציבור ועל בטיחותו על ידי מתן מידע לשיפור יכולת קבלת ההחלטות בתחום הבריאות, וקידום בריאות הציבור באמצעות שיתוף פעולה עם מחלקות הבריאות של מדינות וארגונים אחרים. ה-CDC ממקד את תשומת הלב הלאומית בבקרת מחלות ובמניעתן (בייחוד מחלות מידבקות), בריאות סביבתית, בטיחות ובריאות תעסוקתית, מניעת פציעות, ופעילויות חינוכיות שנועדות לשפר את בריאות תושבי ארצות הברית. מטה ה-CDC נמצא בקמפוס אוניברסיטת אמורי, באטלנטה שבג'ורג'יה.

## היסטוריה
המרכזים הוקמו ב-1 ביולי 1946 תחת השם המרכז למחלות מידבקות, וטיפל בעיקר במאבק במלריה בארצות הברית. בשנת 1957 הורחב תחום הפעולה של המרכז לכלול גם מחלות מין. בשנת 1960 קיבל המרכז אחריות לטיפול בשחפת ובשנת 1963 ייסד המרכז תוכנית לחיסון. בשנת 1967 שונה שם המרכז ל"המרכז הלאומי למחלות מידבקות" ובשנת 1970 שונה השם שוב, הפעם ל"המרכז לבקרת מחלות". בשנת 1980 שונה השם ל"המרכזים לבקרת מחלות" ובשנת 1992 נוסף גם המילה ומניעתן. במהלך השנים הורחבה הפעילות של המרכז לכלול גם מחלות כרוניות, נכויות, פציעות, תאונות עבודה, סיכוני בריאות סביבתיים וטרור ביולוגי.

## תחומי אחריות
**ה-CDC מתמקד במגוון תחומים שנועדו להבטיח את בריאות הציבור בארצות הברית ובעולם:**

* זיהוי מוקדם, ניטור ושליטה במגפות מקומיות ובינלאומיות.
* שיתופי פעולה עם מדינות אחרות וארגונים עולמיים כגון ארגון הבריאות העולמי (WHO).

* איסוף וניתוח נתונים אפידמיולוגיים.
* פיתוח מדיניות בריאות ציבור מבוססת נתונים.

* מחקר ומניעה של מחלות כרוניות כגון סוכרת, השמנת יתר ומחלות לב.
* קידום אורח חיים בריא באמצעות תוכניות חינוך והסברה.

* התמודדות עם איומים ביולוגיים, כימיים ורדיולוגיים.
* ניהול משברים כמו מגפות או אסונות טבע המשפיעים על הבריאות הציבורית.

* קידום בטיחות במקום העבודה, בדרכים ובבית.
* מעקב אחר השפעת גורמים סביבתיים על הבריאות.

## מבנה
ה-CDC ממוקם באטלנטה, ג'ורג'יה, ומעסיק אלפי עובדים ברחבי ארצות הברית והעולם. הסוכנות כוללת מחלקות שונות המתמקדות בנושאים ייעודיים, כגון מחלות זיהומיות, בריאות סביבתית, בטיחות עבודה ובריאות גלובלית.

* **המרכז הלאומי למחלות זיהומיות (NCEZID)-** אחראי על מניעת מחלות כמו שפעת, שחפת ואיידס.

* **המרכז הלאומי למניעת מחלות כרוניות וקידום בריאות (NCCDPHP)-** מתמקד במחלות כרוניות, תזונה, פעילות גופנית ובריאות הנפש.
* **המרכז הלאומי לבריאות סביבתית (NCEH)-** מתמודד עם איומים סביבתיים על בריאות הציבור, כולל חשיפה לרעלים.
* **המרכז הלאומי לבריאות גלובלית (CGH)-** משתף פעולה עם ארגונים בינלאומיים למניעת התפרצויות מחלות במדינות אחרות.

## ראו גם
* שירות הביון האפידמיולוגי
* המרכז הלאומי לבקרת מחלות
* השירות הפדרלי לפיקוח בתחום הגנת זכויות הצרכן
* השירות הפדרלי לפיקוח בתחום הבריאות
* הסוכנות הביו-רפואית הפדרלית
* המרכז הסיני לבקרת מחלות ומניעתן
* המרכז האירופי לבקרת מחלות ומניעתן
* נציבות הבריאות הלאומית של סין

## קישורים חיצוניים

* 

* 

קטגוריה:ארצות הברית: ארגוני בריאות ורפואה
קטגוריה:אפידמיולוגיה
קטגוריה:בריאות הציבור
קטגוריה:אטלנטה
קטגוריה:ארצות הברית: ארגונים ממשלתיים
קטגוריה:מחלקת הבריאות ושירותי האנוש של ארצות הברית
קטגוריה:בקרת_מחלות
חרדון (סוג)

**חרדון** (שם מדעי: *Agama*. בערבית: حِرْذَوْن – חִרְדַ'וְן) הוא סוג של לטאה במשפחת החרדוניים.

גוף החרדון מכוסה קשקשים, ובאצבעות רגליו יש טפרים חזקים. ראשו גדול יחסית לגופו. לחרדון שיניים שונות: חותכות, חדות ורחבות.

תזונת החרדונים מורכבת בעיקר מחרקים, אך הם אוכלים גם עשב, פירות וזרעים, ולעיתים אפילו ביצים של לטאות קטנות יותר.

רוב החרדונים נפוצים באזורי מדבר, אך מינים אחדים נפוצים באזורים הרריים. בדרום מזרח אסיה קיימים חרדונים שוכני עצים.

בארץ ישראל נפוץ המין חרדון סיני (*Agama sinaita*).

## מינים

המין חרדון מצוי, הועבר לסוג עצמאי *Stellagama*. המינים חרדון המדבר וחרדון החולות הועבר לסוג *Trapelus*.

## קישורים חיצוניים

* 

תמונה:Namibian Rock Agama (Agama planiceps) (8603173387).jpg|חרדון סלעים, נמיביה
תמונה:Eastern Serengeti 2012 05 31 2834 (7522637870).jpg|חרדון מוואנזה, בשמורת סרנגטי, טנזניה
תמונה:Lizard, Southern Namibia.jpg|חרדון אנצ'ייטה, בדרום נמיביה
תמונה:AgamaSinaita02 ST 10.jpg|חרדון סיני


קטגוריה:טקסונים שתוארו בידי פרנסואה מארי דודין
קטגוריה:חרדוניים
קטגוריה:בעלי חיים שתוארו ב-1802
Sunny

**Sunny** (**סאני**, "שטופת שמש" באנגלית) הוא שיר עליז שכתב בובי הב בעקבות אסון שניחת עליו. עד כה הוקלטו מאות גרסאות כיסוי לשיר המצליח, שהגיע למקום ה-25 ברשימת "מאה השירים של המאה" של ארגון האמנים BMI.

## הפקה
הב כתב את השיר לאחר שניחת עליו אסון כפול, לאומי ואישי. ב-23 בנובמבר 1963, למחרת רצח הנשיא קנדי, נהרג אחיו הבכור, הזמר הרולד הב, בקרב סכינים מחוץ למועדון לילה בעיר נאשוויל, טנסי. הב שתה ויסקי לשוכרה וחשש להירדם. בהביטו כלפי מעלה ראה לראשונה בחייו את השמיים נצבעים בסגול והחל לחבר את השיר "סאני" על הגיטרה. כשסיים לחברו היה פיכח. על כוונת השיר מספר הב:

השיר אליו מתייחס הב נפתח בשורות "הולך לי בגשם, נרטב כולי / מענה את לבי בניסיון לשכוח / הולך לי בגשם, כה בודד ומדוכדך / רק משום שלבי עוד זוכר אותך". הוא הוכתב על ידי האנס הבער ג'וני בראג לכייס רוברט ריילי בשנת 1953, לאחר שהעיר לריילי כי "הנה אנו הולכים לנו בגשם, חושבים מה הנערות עושות". שירו של בראג מהרהר בעצב בעבר, בעוד שהב מנסה להסתכל על מצבו הנוכחי מנקודת מבט עתידית ולמצוא בה נחמה. כעבור שנים אחדות נקט אהוד מנור גישה דומה בשירו בשנה הבאה, העוסק בכמיהתו לבלות עוד זמן עם אחיו הצעיר יהודה שנפל במלחמת ההתשה.

"סאני" הוקלט בניו יורק והופץ כסינגל בשנת 1966. בעקבות הצלחתו המיידית של השיר הצטרף הב לסיבוב הופעותיה של להקת הביטלס. גרסאות הכיסוי לשיר לא איחרו לבוא. עוד באותה שנה הגיעו גרסאותיהם של ג'ורג'י פיים ושל שר לטבלת מצעד הפזמונים הבריטי. בין המבצעים הידועים של השיר נמנים ג'יימס בראון, אלה פיצג'רלד, ג'ימי סמית, לס מק'קאן, פרנק סינטרה עם דיוק אלינגטון, מרווין גיי, פט מרטינו עם ג'ון סקופילד, סטנלי ג'ורדן, אלקטריק פלאג, ארבע העונות, באדי ריצ'רד, וילסון פיקט, ג'וני מת'יס, מינה, חוזה פליסיאנו ודאסטי ספרינגפילד.

בשנת 1976 ביצעה להקת בוני אם את השיר בסגנון דיסקו שזכה לתהילה. דגימה מביצוע זה שימשה את להקת בוגי פימפס ליצירת להיטה "סאני" משנת 2004. הב עצמו ביצע את שירו בסגנון דיסקו בשנת 1976 וזכה להצלחה מסוימת במצעד הרית'ם אנד בלוז השנתי.

## גרסאות כיסוי בעברית
ב-1967 הקליט רן אלירן גרסה עברית לשיר בשם "בּוֹאי", למילים שהוא כתב.

להקת הבנות הישראלית בנות יעקב הקליטה ב־1996 את השיר במילים עבריות בשם "סמי", ללא זיקה למילים המקוריות. את המילים העבריות כתב ערן איזנהנדלר.

## קישורים חיצוניים

* 

## הערות שוליים

קטגוריה:שירי 1966
קטגוריה:שירי 1976
קטגוריה:שירי בוני אם
קטגוריה:שירי שר
קטגוריה:שירים באנגלית
קטגוריה:שירים בהשראת המוות
קטגוריה:שירים על השמש
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת הנסה רקורדס
קטגוריה:סינגלים בהוצאת פולידור רקורדס
קטגוריה:סינגלים שהגיעו למקום הראשון בצרפת
הסערה (ציור)

**"הסערה"** (באיטלקית: **La Tempesta**) הוא כינויו של ציור מאת הצייר האיטלקי בן תקופת הרנסאנס ג'ורג'ונה. הציור הוזמן בידי איש אצולה ונציאני והוא נמצא כיום באוסף גלריית האקדמיה בוונציה.
## היצירה
היצירה נחשבת לאחת היצירות האניגמטיות ביותר בתולדות האמנות. היא מתארת נוף ארקדי מחוץ לעיר. ברקע הציור מופיעה עיר, ולפניה נהר או נחל ועליו גשר. הם מתוארים מבעד לעצים ולחורבות עתיקות. בקדמת הקומפוזיציה איקונוגרפית של פריט זה היא תמימות וטוהר. השערה נוספת היא כי זהו ייצוג של מרים, אם ישו, כשהיא מניקה את בנה בעירום, אולם בקרב הפרשנים קיימות השערות סותרות.

בצדה השמאלי של היצירה מתואר גבר הלבוש, כנראה, בבגדי חייל, אוחז בידו חנית או מקל ארוך. הוא מתואר בתנוחת קונטרה פוסטו. הדמות מביטה לכיוון ימין ועל פניה חיוך, אולם אין היא מביטה בדמות הנשית שמולה. גם באשר לזהותו של הגבר נקשרו השערות שונות. בדיקת רנטגן שנערכה לציור גילתה כי במקום הימצאו של הגבר צייר ג'ורג'ונה בתחילה דמות נשית נוספת. מאחורי החייל מופיעים שרידיו של עמוד הניצב על גבי קטע מחומת לבנים. לעיתים מסמנים שרידים מן התרבות הקלאסית את המוות ואת זמניות החיים.

חוקרים רבים ניסו להציע פרשנות ליצירה. היו שראו בה את בריחת מרים, אם ישו, למצרים. אחרים מצאו הקשרים מסיפורי המיתולוגיה היוונית, בייחוד מסיפור פאריס ורעייתו אוינונה. הצעה נוספת רואה בנוף תיאור של גן העדן, ולפיה הדמויות מייצגות את אדם וחוה ובנם קין.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ג'ורג'ונה
קטגוריה:ציורים
קטגוריה:ציור של תקופת הרנסאנס
קטגוריה:ציורים מהמאה ה-16
קטגוריה:גלריית האקדמיה: ציורים
לה בוקריה

250px|ממוזער|הכניסה לשוק
**מֵרְקַט דֵּה לַה בּוֹקֶרִיַה** (בקטלאנית: **Mercat de la Boqueria**) הוא שוק מזון גדול ומטופח בברצלונה עם כניסה משדרת לה רמבלה. השוק שנחשב בעיני רבים כאחד משוקי האוכל הטובים בעולם (בשנת 2010 הוא נבחר על ידי המגזין טיים אאוט כשוק האוכל הטוב באירופה). נקרא גם **מרקט דה סנט ז'וספ** (Mercat de Sant Josep) על שם מנזר שהיה באזור ונהרס תוך כדי תהליך החילון שעברה העיר ברצלונה.
## פעילות
השוק מתמחה במוצרי מזון טריים באיכות גבוהה, ומהווה אטרקציה תיירותית בשל צבעוניותו המרשימה וההיצע המגוון. דוכני השוק שונים מאוד מהמקובל בשווקים ישראליים. קירות הדוכנים מחופים אריחי קרמיקה, משטחי התצוגה מנירוסטה בוהקת. בדוכנים רבים המוצרים מוצגים מאחורי זכוכית. גם בדוכנים בהם הסחורה מוצגת ללא חציצה, כמו דוכני פירות וירקות רבים, אין הקונים בוחרים בעצמם את פריטי המזון אלא מבקשים מהמוכר והוא בוחר עבורם, שוקל ואורז.

דוכני הפירות מציעים לרוב למכירה גם כוסות של מיצי פרי שהוכנו במקום, ומוצגות על גבי קרח.
כמו כן מוצעים פירות קלופים ופרוסים, חלקם בעיצובים מיוחדים, הנמכרים לאכילה מיידית, בליווי מזלג חד-פעמי.

דוכני הבשר מציגים בשר חתוך לנתחים ומוכן לטיפול הטבח, או פורסים נתחים, לבקשת הלקוח. בדוכני הדגים ופירות הים ניתן לרכוש חלק מהמוצרים כשהם עדיין חיים. דוכני הנקניקים ודוכני הגבינות מגוונים מאוד, ובדוכני מאפה נמכרים לחם ומאפים הנאפים במקום. דוכנים אחרים מתמחים בממתקים, בפירות יבשים, בתבלינים ובבקבוקי משקה, אף הם בגיוון עצום ובעיצוב מושקע.

את השוק מנהלת עמותה מסודרת הדואגת לסדר וארגון שבו בנוסף היא מקיימת בו סיורים, הדרכות וסדנאות בישול קאטלוניות למבוגרים ולצעירים.

## גלריה

La Boqueria- meats and cheese.jpg|דוכן נקניקים וגבינות
La Boqueria - seafood.jpg|דוכן פירות ים
La Boqueria- sweets and dry fruits.jpg|בקדמת התמונה דוכן ממתקים, מאחור דוכן פירות יבשים, מיני פיצוחים ובקבוקי משקה
La Boqueria - packaged fruits.jpg|דוכן פירות, בקדמתו פירות פרוסים, ארוזים עם מזלג חד-פעמי
Boqueria.jpg|הכניסה לשוק משדרת לה רמבלה
La Boqueria color enhanced.jpg|דוכן פירות וירקות במרקט דה לה בוקריה
Mercat de la Boqueria Sant Josep 13.JPG|דוכן בשר


## קישורים חיצוניים

* 
* שוק לה בוקריה דף מידע בעברית

קטגוריה:אירופה: שווקים
קטגוריה:ברצלונה: מבנים
קטגוריה:המטבח הספרדי
קטגוריה:לה רמבלה
קרב סן רומאנו

**קרב סן רומאנו** היא כינויו של טריפטיכון ציורים מאת צייר הרנסאנס האיטלקי פאולו אוצ'לו. הציורים מתארים אירועים הסובבים קרב בשם זה, שהתחולל בשנת 1432 בין כוחות פירנצה לכוחות מן העיר סיינה.

## שלושת הפאנלים
שלושת הפאנלים של הציור מחולקים כיום בין שלושה מוזיאונים שונים:
*הפאנל שנמצא בגלריה הלאומית בלונדון, בגודל 320X182 סנטימטר, מציג את ניקולו דה טולנטינו (Niccolò da Tolentino) במרכזו של קרב הפרשים. הציור עשוי בטכניקה של טמפרה עם שמן אגוזים ופשתן על עץ. הלוח מתוארך לשנים 1438-1440.
*הפאנל שבגלריית אופיצי בפירנצה, בגודל 220X182 ס"מ, בטכניקה של טמפרה על עץ. השערת החוקרים היא כי הלוח צויר בין השנים 1435-1455. זהו הפאנל היחיד החתום בידי האמן.
*פאנל ממוזיאון הלובר בפריז, בגודל 317X182 ס"מ, מציג את מיקלוטו דא קוטיניולה (Michelotto da Cotignola) ואת רגע ההכרעה בקרב. הוא מתוארך לשנת 1455.

רוב החוקרים קבעו כי סידור הפנאלים הוא (מימין לשמאל): לובר - אופיצי - הגלריה הלאומית, אולם גישה אלטרנטיבית מציעה לסדר את הפנאלים לפי זמנים: שחר (אופיצי) - צהריים (לובר) - דמדומים (הגלריה הלאומית). הציורים מציגים את נסיונותיו של אוצ'לו בתיאור פרספקטיבי. בייחוד בולט הדבר בעיצוב דמויות הסוסים, אשר חלקם מעוצבים בנוקשות גאומטרית מעט. 


Paolo Uccello 016.jpg|הפנל ממוזיאון הלובר, פריז
Uccello_—_the_Battle_of_San_Romano.jpg|הפנל מגלריית אופיצי, פירנצה
Paolo Uccello 031.jpg|הפנל מן הגלריה הלאומית, לונדון

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ציורים
קטגוריה:ציור של תקופת הרנסאנס
קטגוריה:מוזיאון הלובר: ציורים
קטגוריה:אוספי הגלריה הלאומית (לונדון)
קטגוריה:ציורים מהמאה ה-15
קטגוריה:אוספי גלריית אופיצי
מזרקת הרון

**מזרקת הרון** היא מכונה הידראולית שהומצאה על ידי הממציא, המתמטיקאי והפיזיקאי הרון מאלכסנדריה, במאה הראשונה לספירה. קיימים מודלים ודגמים רבים למזרקה, שמשמשים לעיתים קרובות להדגמת עקרונות בהידראוליקה ובפנאומטיקה.

## מבנה המזרקה
ממוזער|שמאל
למזרקה שלושה מכלים המוצבים בגבהים יחסיים שונים זה מזה, אשר מחוברים באמצעות מערכת צינורות:
מכל עליון שהוא פתוח לאוויר האטמוספירי, מכל אמצעי אטום לסביבה ושבו כמות מסוימת של נוזל, ומכל תחתון אטום לסביבה.
מתחתית המכל העליון יוצא צינור אל תחתית המכל התחתון, מחלקו העליון של המכל התחתון יוצא צינור אל חלקו העליון של המכל האמצעי. מתחתית המכל האמצעי יוצא צינור שנפתח אל האוויר האטמוספירי מעל למכל העליון. חיבורי הצינורות והמכלים אטומים לחדירת אוויר או לדליפת הנוזל מלבד המכל העליון והצינור שמעליו שפתוחים לאוויר האטמוספירי.
ניתן להציב את הכלים אחד מעל לשני כך שהצינורות יוסתרו בתוכם והם יראו כגליל אחד שבראשו מזרקה.

## תיאור פעולת המזרקה
פעולת המזרקה מתחילה עם מילוי המכל העליון בנוזל. הנוזל יורד במורד הצינור שנמצא בתחתית המכל העליון ישירות למכל התחתון בכח הגרביטציה. המכל התחתון מתמלא בנוזל ובתוכו נוצרת דחיסה ועליה של לחץ האוויר. מאחר שהמכל התחתון אטום מכל עבריו לחץ האוויר מוזרם דרך צינור אל המכל האמצעי. לחץ האוויר העולה במכל האמצעי דוחק את הנוזל שבו מעלה דרך הצינורית אל מעל המכל העליון ומוזרק ממנו עד מעל למפלס הנוזל שבמכל העליון כמזרקה. ניתן לתכנן את המערכת כך שהמים שניתזים ישובו אל הקערה. בצורה זו מתקבלת לכאורה פרפטום מובילה. למעשה האנרגיה המעלה את המים מהבקבוק האמצעי לקערה מגיעה מירידת המים מהבקבוק העליון לבקבוק התחתון. הזרימה תפסק כאשר הבקבוק התחתון יתרוקן מאוויר (צינור היציאה יתמלא במים ולחץ המים משני הצינורות המחוברים אליו ישתווה) או כשהבקבוק האמצעי יתרוקן ממים. 

המחשה מרשימה של זרימת המים מתקבלת כאשר המכלים שקופים ובמכל העליון ובמכל שמתחתיו יוצקים נוזלים בצבעים שונים כך שבמהלך הזרימה משתנה בהדרגה צבע הנוזל שבכלי הקיבול השונים.

תוצאה מרשימה יותר מתקבלת כאשר נעשה שימוש בכספית במקום במים זאת מאחר שמשקלה הסגולי של הכספית גדול פי 13.5 זה של המים ובשל מתח הפנים הגבוה שלה.

## קישורים חיצוניים

קטגוריה:מכונות פשוטות
קטגוריה:מכניקת הזורמים
דניאל אראפ מוי

**דניאל אראפ טורויטיץ' מוי** (באנגלית ובסוואהילית: **Daniel arap Moi**; 2 בספטמבר 1924 – 4 בפברואר 2020) היה נשיאה השני של קניה, בה שלט בשנים 1978–2002.

## תקופת שלטונו
[שמאל|ממוזער|250px|דניאל אראפ מוי ו[ג'ורג' ווקר בוש|ג'ורג' בוש בניו יורק, 2001]]
בתקופת שלטונו חיזק את כוחה הפוליטי של מפלגתו, "האיחוד הלאומי האפריקני של קניה" (KANU), אשר הייתה המפלגה הדומיננטית בקניה מאז זכתה לעצמאות ב-1963. בעוד שתחת שלטונו של נשיאה הקודם של קניה ג'ומו קניאטה (נשיא: 1978-1964, ראש ממשלה: 1963) מפלגה זו שיחקה תפקיד משני בלבד בפוליטיקה הקנייתית, הרי שתחת שלטונו של מוי רוכז הכח המדיני בידי המפלגה, אשר נוצלה על ידו לשם ניטור והשתקה של גורמים אופוזיציוניים. ב-1982 אף הנהיג במדינה משטר חד-מפלגתי בכך שהעביר חוק שאסר על השתתפותן של מפלגות מתחרות בבחירות. ב-1991 נאלץ לבטל חוק זה בשל לחץ של גורמים מבית ומחוץ. לכל אורך שלטונו, הנהיג מוי משטר עריצי, תוך הפעלת כלי דיכוי מגוונים כמו: צנזורה של אמצעי התקשורת המקומיים והזרים, סגירת אוניברסיטאות, מעצר של מתנגדים ללא משפט ועוד. בבחירות של 2002 לא השתתף בשל חוק המגביל את מספר הקדנציות המותרות לנשיא. לאחר בחירות אלו, מפלגתו, לראשונה מאז עצמאותה של קניה, פינתה את מקומה למפלגת "קואליציית הקשת הלאומי" (NARC), ואת משרת הנשיא תפס מוואי קיבאקי.

מוי התנגד לואנגרי מאטאיי ולתוכניותיה, ואנגרי זכתה בפרס נובל לשלום בשנת 2004 וייסדה את תנועת חגורה ירוקה שתכנוניה התפשטו לעולם כולו.

אראפ מוי פרש מן החיים הציבוריים לאחר תום נשיאותו, מלבד הצהרות פוליטיות מעת לעת ושליחות תיווך לסודאן ב-2007, מטעמו של קופי אנאן.

נפטר ב-4 בפברואר 2020.

## קישורים חיצוניים

* 

## הערות שוליים

קטגוריה:נשיאי קניה
קטגוריה:קנייתים שנולדו ב-1924
קטגוריה:קנייתים שנפטרו ב-2020
המרכז הלאומי לבקרת מחלות

**המרכז הלאומי לבקרת מחלות** (**מלב"מ**,ISRAEL CENTER FOR DISEASE CONTROL, ICDC),הוא גוף מחקר של משרד הבריאות ותפקידו לספק תמונה עדכנית של מצב בריאות האוכלוסייה בישראל באמצעות איסוף נתונים במגוון אופנים. הנתונים שאותם אוסף ומציג המלב"ם הם בסיס למדיניות, שירותים ומחקר. נתונים הנאספים על ידי המרכז מאפשרים לזהות בעיות בריאותיות הדורשות התערבות ברמה לאומית. בנוסף מסייע המלב"ם בפיקוח ובבקרה על יישום מדיניות משרד הבריאות בנושאים שונים.

## תפקידים

* הקמה, ניהול ואחזקה של רישומים לאומיים למחלות כרוניות (כמו סרטן, סוכרת, שבץ מוחי), להליכים רפואיים (כמו ניתוחים בריאטריים) ועוד.
* ביצוע סקרי בריאות לאומיים, כולל סקרי תזונה וסקרים סרואפידמילוגיים 
* ניהול בנק הנסיובים הלאומי
* כתיבת פרסומים העוסקים במצב בריאות האוכלוסייה
* ניטור תחלואה זיהומית במערכת הנשימה ובמעי
* חקר התנהגויות ואורחות חיים הקשורים לבריאות
* ביצוע מחקר אפידמיולוגי יישומי בנושאים נבחרים
* פיקוח ובקרה על יישום מדיניות משרד הבריאות בתחומי מסוימים
* הכשרת סטודנטים ורופאים בבריאות הציבור 
* מענה לפניות הציבור ומתן מידע בנושאי בריאות שונים
* קיום השתלמויות וימי עיון

## ראו גם
* השירות הפדרלי לפיקוח בתחום הגנת זכויות הצרכן
* השירות הפדרלי לפיקוח בתחום הבריאות
* הסוכנות הביו-רפואית הפדרלית
* המרכזים לבקרת מחלות ומניעתן
*המרכז הסיני לבקרת מחלות ומניעתן

## קישורים חיצוניים
* 
* 

קטגוריה:ישראל: ארגונים ממשלתיים
קטגוריה:ישראל: ארגוני בריאות ורפואה
קטגוריה:ישראל: בריאות הציבור
קטגוריה:בקרת_מחלות
נאות אפקה

שמאל|ממוזער|250px|צומת הרחובות קק"ל ובני אפרים בנאות אפקה
שמאל|ממוזער|250px|בית מגור - בניין משרדים בסגנון הברוטליסטי בנאות אפקה א'
**נאות אפקה** היא שכונה בצפון-מזרחה של העיר תל אביב, בעברו הצפוני של נחל הירקון.

## תולדות השכונה
### נאות אפקה א'
**נאות אפקה א**' הוקמה בראשית שנות ה-60 של המאה ה-20, על ידי חברת שיכון עובדים וקבלנים פרטיים. השכונה נחשבת לשכונת מגורים בעיקרה. בחלקה המזרחי של השכונה פעל אזור תעשייה שנבנה בשעתו בקצה של העיר, אך עם השנים הלך ונבלע באזור מגורים שהקיף אותו. בין המפעלים שפעלו באזור היה מפעל כיתן ששכן מזרחית לרחוב קהילת ונציה ומשנות ה-90 של המאה ה-20 פועלת במקום חנות גדולה למוצרים שונים. כמו כן פעל במקום מפעל שמן, שבשנות ה-90 נהרס ועליו נבנה מתחם מגורים חדש. חלק מאזור התעשייה הוסב לאזור תעסוקה ולכן לצד כיתן הוקמו עד לשנות ה-90 מספר מבני משרדים. מקור השם, הוא מהשכונה הסמוכה אפקה הוותיקה. בשנת 2007 גרו בשכונה כ-2,900 תושבים.

### נאות אפקה ב'
**נאות אפקה ב**' הוקמה בשנות ה-60 על ידי חברת שיכון עובדים. רוב הבנייה בשכונה רוויה וחלקה הקטן בתים צמודי קרקע. השכונה כוללת את פרויקט "גבעת הפרחים" שנבנה מאוחר יותר ובו בניינים גבוהים יותר בני שבע עד שמונה קומות. בשכונה גרו בשנת 2007 כ-4,900 תושבים.

ב-1948 עדיין היה ניתן להבחין על הגבעה אשר היום נטוע עליה הפארק של שכונת 'גבעת הפרחים' בשרידים של תעלות קשר ועמדות צבאיות של הצבא הטורקי. הגבעה הייתה חלק ממערבו של נדבך ההגנה שפרסו הטורקים בסוף 1917 מצפון לירקון, מתל א-רקיה - בסיס המודיעין על רכס הכורכר מעל חוף תל ברוך, במערב, עבור בתל קסילה, שייח מוניס, גבעת הפרחים, בואך ח'ירבת הדרה היא רמת החייל, במזרח, טרם צלח חיל המשלוח המצרי של הבריטים בדצמבר 1917 את הירקון וקו שתי העוג'ות התייצב.

## מאפייני השכונה וגבולותיה
גבולות השכונות (א' וב') הם הצטלבות של דרך משה סנה ורחוב "בני אפרים" מצפון, הרחובות "קהילת קייב" ו"בני אפרים" ממערב, הרחובות "פנחס רוזן" ו"משה סנה" ממזרח. והרחוב המפריד בין **נאות אפקה א**' בצפון ל**נאות אפקה ב**' בדרום הוא רחוב "אברהם שלונסקי". השכונה שוכנת בסמוך לשכונות רביבים, הדר יוסף, מעוז אביב, תל ברוך, ושכונת רמות צהלה. שטח השכונה הוא 1307 דונם, מתוכם 963 דונם ל**נאות אפקה א**' ו-339 דונם ל**נאות אפקה ב**'.

## קישורים חיצוניים

* מיכאל יעקובסון, סקירה אדריכלית על בית הספר עמל ע"ש ליידי דייוויס, באתר 'חלון אחורי', 2 באפריל 2013
*מיכאל יעקובסון, סקירה אדריכלית על בית מגור בשכונה, באתר 'חלון אחורי', 29 בנובמבר 2010
* 

## הערות שוליים

מרכז|ממוזער|600px|גן ברלין בנאות אפקה א'

קטגוריה:תל אביב-יפו: שכונות
ג'ירולאמו פרסקובלדי

**ג'ירולאמו אלסנדרו פרסקובלדי** (באיטלקית: **Girolamo Alessandro Frescobaldi**; הוטבל באמצע ספטמבר 1583, נפטר ב-1 במרץ 1643) היה מוזיקאי איטלקי, אחד מחשובי המלחינים של מוזיקה לכלי מקלדת בשלהי תקופת הרנסאנס ובראשית תקופת הבארוק. אין כל ראיה לקשר בין פרסקובלדי מפרארה לאציל הפלורנטיני הנושא אותו שם.

## חייו

פרסקובלדי נולד בפרארה. הוא למד אצל נגן העוגב ומלחין המדריגלים המפורסם לוצאסקו לוצאסקי בפרארה וסבורים שהושפע גם מקרלו ג'זואלדו, ששהה בפרארה באותו זמן. פטרונו **גואידו בנטיווליו**https://web.archive.org/web/20070328195733/http://plato.acadiau.ca/courses/musi/callon/1253/1253comp.htm עזר לו להתקבל לעבודה כנגן עוגב בכנסיית סנטה מריה אין טראסטוורה ברומא באביב 1607. פרסקובלדי נסע עם בנטיווליו לארצות השפלה ואחר התמנה לנגן עוגב בכנסיית סאן פייטרו ברומא, בשנת 1608, משרה בה נשאר עד מותו. משנת 1628 עד 1634 היה נגן עוגב בחצר בני מדיצ'י בפירנצה. 

פרסקובלדי מת ברומא בגיל 59.

## יצירות והשפעה

פרסקובלדי כתב מספר רב של יצירות לעוגב ולצ'מבלו, ביניהן טוקטות, קפריצ'י, פנטזיות, קנצונות, ריצ'רקארי (שם גנרי לכל יצירה כלית קונטרפונקטית), מחולות ווריאציות. בין יצירותיו המוכרות ביותר "פרחים מוזיקליים" Fiori musicali משנת 1635, קובץ יצירות לעוגב שנועדו לביצוע בטקס המיסה. בין 1615 ל-1637 פרסם שני ספרי טוקטות, המכילים את "מאה פרטיטות" (כלומר, מאה וריאציות קצרות על באס נתון), אחת מיצירותיו הווירטואוזיות והנסיוניות ביותר. המוזיקה הווקאלית שלו, הכוללת מספר רב של מיסות, מוטטים ומדריגלים, והמוזיקה האינסטרומטאלית, מוכרות פחות, על אף "הכרך הראשון של קנצונות לנגינה בכל כלי שהוא", שיצא לאור בשנת 1628.

פרסקובלדי היה מחלוצי תפיסת הטמפו המודרנית, שהחליפה את המושגים הישנים יותר של טקטוס קבוע המתבטא ב"תיווי לבן" מסורתי; ביצירותיו למקלדת של פרסקובלדי משתנה מהירותה של הפעמה הבסיסית ביצירה, מה שהיה באותם ימים קונספט חדשני ופורץ דרך.

השפעת המוזיקה של פרסקובלדי על מלחינים מאוחרים יותר, ביניהם יוהאן יאקוב פרוברגר ויוהאן סבסטיאן באך, הייתה רבה וחשובה. (ידוע, שברשותו של באך היה עותק של "פרחים מוזיקליים" של פרסקובלדי).

## לקריאה נוספת

* Frederick Hammond: *Girolamo Frescobaldi*. Cambridge MA: Harvard University Press, 1983. 
* FREDERICK HAMMOND (1–7, bibliography), ALEXANDERSILBIGER (8–15, work-list): 'Frescobaldi, Girolamo Alessandro, §1: Ferrara, Rome and Flanders, 1583–1608', Grove Music Online (Accessed 04 December 2006), 


## קישורים חיצוניים

* 
* 

* Kunst der Fuge: Girolamo Frescobaldi - MIDI files


קטגוריה:מלחינים שעל שמם כוכב לכת מינורי
קטגוריה:נגני עוגב איטלקים
קטגוריה:מלחינים מתקופת הרנסאנס
קטגוריה:מלחינים מתקופת הבארוק
קטגוריה:מלחינים איטלקים במאה ה-16
קטגוריה:מלחינים איטלקים במאה ה-17
קטגוריה:פרארה: אישים
קטגוריה:ילידי 1583
קטגוריה:נפטרים ב-1643
שכונת רביבים

**שכונת רביבים** היא שכונה בצפון-מזרח תל אביב-יפו, מצפון לנחל הירקון. היא הוקמה בשנת 1956.
## היסטוריה
על המתחם שלימים נודע כמתחם 'תע"ש רביבים', הוקם בשנת 1942 בית חרושת "כותנה" שפעל עד ראשית שנות ה-60 של המאה ה-20.

חמשת בתי המגורים הראשונים של רביבים נבנו בשנת 1956 ברחוב רביבים ומכאן שם השכונה. כעשרים שנה היו אותם בתים מנותקים פיזית משאר השכונות סביבם. תנופת הבנייה והפיתוח החלה בסוף שנות ה-70. בשנות ה-90 התחדשה תנופת הבנייה באזור מתחם תע"ש ולשכונה נוספו מאות יחידות דיור.

גבולות השכונה הם רחוב דבורה הנביאה מצפון, רחוב פתחיה מדרום, רחוב פנחס רוזן ממערב ורחוב משמר הירדן ממזרח. השכונה שוכנת בסמוך לשכונות שיכון דן, רמת החייל, צהלה ולשכונת נאות אפקה, ושטחה קטן יחסית, 375 דונם בלבד.

ברחוב רביבים ישנו פארק עם תצפית על תל אביב שכונה בעבר "הגבעה", לימים הפארק שופץ ובמרכזו נבנתה פאגודה ומאז שמה "גבעת הפאגודה" או "פארק רביבים".

## קישורים חיצוניים

* 

## הערות שוליים
250px|ממוזער|שמאל|המרכז המסחרי "טופ דן" בשכונת רביבים
שמאל|ממוזער|250px|בתים בשכונה

קטגוריה:תל אביב-יפו: שכונות